मलेशिया। भारत की अग्रणी महिला बैडमिंटन खिलाड़ी सायना नेहवाल ने मलेशिया फाइनल में ट्राफी अपने नाम कर ली है। ये इस साल का उनका पहला खिताब है। इसके पहले सायना ने रविवार को मलेशिया मास्टर्स गोल्डन ग्रां प्री टूर्नामेंट के खिताबी मुकाबले में जीत हासिल कर ली थी। टूर्नामेंट की शीर्ष वरीयता प्राप्त सायना ने महिला एकल वर्ग के फाइनल मुकाबले में थाईलैंड की पोर्नपावी चोचुवोंग को 22-20, 22-20 सीधे सेटों से मात देकर खिताब पर अपना कब्जा कर लिया।
विश्व की 10वीं वरीयता प्राप्त सायना और 67वीं वरीयता प्राप्त पोर्नपावी का पहली बार आमना-सामना हुआ है, जिसमें भारतीय खिलाड़ी ने जीत हासिल की। इससे पहले, सायना ने टूर्नामेंट के दूसरे सेमीफाइनल में हांगकांग की यिप पुई यिन को 21-13, 21-10 से मात देकर फाइनल में प्रवेश किया, वहीं पोर्नपावी ने पहले सेमीफाइनल मैच में चेयुंग गान यी को 21-19, 20-22, 21-18 से मात देकर फाइनल में जगह बनाई थी।
awa_Deva awa_Deva